Reinhart Heinsdorff

Reinhart Heinsdorff, nado en Rimsting, Baviera, o 22 de setembro de 1923, e finado en Ottmaring, Friedberg, Baviera, o 26 de marzo de 2002, foi un artista gráfico, medallista e deseñador alemán, coñecido por ser o creador dos anversos nacionais das moedas de 10, de 20 e de 50 céntimos de euro alemás.

 Traxectoria 
Entre 1947 e 1952, Reinhart Heinstorff cursou estudos superiores artísticos na Academia de Belas Artes de Múnic, na especialidade de Pintura, con Hermann Kaspar. De 1953 a 1956 continuou estudos de Deseño Gráfico na Escola Superior de Impresión Gráfica con Eduard Ege.Steguweit, W. (2014). Páxina 6."Information about Reinhart Heinsdorff". OnlineCoin.Club 

A partir de 1956 comezou a traballar como pintor e deseñador independente. De 1986 a 1991 foi profesor de deseño de moeda e medalla na Academia de Belas Artes de Múnic.

En 1988, foi un dos fundadores do Círculo de Artistas da Medalla de Múnic, xunto coa conservadora xefa da Colección Estatal de Moedas de Múnic, Ingrid Szeiklies-Weber."Der Künstlerkreis der Medailleure München". Staatliche Münzsammlung München.

 Obra 
Entre as súas creacións hai medallas, pinturas, esculturas, murais, cartelaría, gráfica comercial e deseño de obxectos."Reinhart Heinsdorff, 1923-2002". Pmayermue.de Parte do seu patrimonio artístico consérvase no museo do castelo de Wittelsbach.Steguweit, W. (2014). Páxina 9 (nota 2).

Heinstorff creou tamén unha gran cantidade de selos postais para a República Federal Alemá,Selos postais deseñados por Heinsdorff. Colnect.com durante a década de 1960, xunto co seu mestre Eduard Ege. A el débenselle tamén os deseños do selo utilizado polos Ferrocarrís Federais de Alemaña ata 1993.Steguweit, W. (2014). Páxinas 6-7.

A partir de 1968 comezou co deseño de moedas circulantes e conmemorativas do sistema do marco alemán, con valores faciais de 2, de 5 e de 10 marcos. Heinstorff participou nun total de 56 concursos de deseño, a partir dos cales executou 15 moedas.Steguweit, W. (2014). Páxina 7. Entre elas, destaca a primeira moeda de dous marcos da serie de políticos alemáns, coa imaxe de Konrad Adenauer, que se cuñou entre 1969 e 1987.Moedas deseñadas por Heinstorff. Numista.com 

Coa entrada de alemaña na Eurozona e a conseguinte asunción do euro como moeda oficial do país, en 1998 Heinstorff gañou tamén o concurso para o deseño do anverso nacional das moedas de 10, de 20 e de 50 céntimos de euro, cuñadas a partir de 2002, caracterizado por unha representación da Porta de Brandeburgo."Germany. Euro and cent coins" Deutsche Bundesbank. Eurosystem. 

 Escolma de traballos 

 Moedas do marco alemán 

 Selos postais 

 Notas 

 Véxase tamén 
 Bibliografía 
 Steguweit, W. (2014). "Reinhart Heinsdorff (22. September 1923 Rimsting/Chiemsee – 26. März 2002 Ottmaring/Friedberg)". En Numismatisches Nachrichtenblatt. Deutschen Numismatischen Gesellschaft. 1/2014. Páxinas 6-9.
 Outros artigos 
 Lista de deseñadores das moedas de euro

Categoría:Nados en 1923
Categoría:Finados en 2002
Categoría:Nados en Baviera
Categoría:Deseñadores de moeda
Categoría:Artistas de Alemaña
Categoría:Personalidades da filatelia
Categoría:Personalidades sen imaxes